Saya mau tau Tahun-tahun awal dari Penaklukan Empayar Aztek oleh Sepanyol. Jelaskan dalam bahasa melayu

Bermula dengan "penemuan" Hemisfera Barat oleh Christopher Columbus (1492), penjelajah Sepanyol dan Portugis meneruskan ekspedisi untuk mencari kekayaan di "Dunia Baru". Antaranya termasuklah Francisco Hernández de Córdoba dan Juan de Grijalba yang telah pulang pada tahun 1517 dan 1518 dengan membawa berapa gumpalan emas, dan cerita-cerita menarik tentang tempat-tempat yang kaya dengan emas. Cortés, seorang pelayar dari Sepanyol amat tertarik dengan penemuan tersebut lalu menjual segala harta bendanya untuk membeli beberapa kapal serta bekalan untuk berlepas ke Mexico. Beliau meminta Gabenor Cuba ketika itu, Diego Velázquez de Cuéllar, seorang saudara dan juga ayah mertuanya, untuk mengetuai penjelajahan ke negara baru ini. Pada mulanya Diego bersetuju dengan syarat Cortez tidak menakluki negara tersebut. Tetapi pada saat-saat terakhir, Diego enggan menyertai ekspedisi ke Mexico kerana bimbang dengan kos perbelanjaannya yang tinggi. Oleh itu, beliau mengarahkan Cortez (yang berusia 34 tahun ketika itu) untuk mengetuai ekspedisi baru ke Mexico.

Kapalnya mula mendarat di pulau Cozumel di luar semenanjung Yucatan. Di sana Cortés bertemu dengan seorang Sepanyol bernama Gerónimo de Aguilar seorang paderi yang terpaksa hidup dengan masyarakat Maya selepas kapalnya karam pada 1511. Aguilar telah menjadi aset yang tidak ternilai bagi Cortés, dan diberi tugas sebagai penterjemah dwi-bahasa iaitu bahasa Sepanyol dan Maya.

Masalah komunikasi mula timbul, apabila pihak Sepanyol berlayar ke arah utara di mana orang tempatannya menggunakan bahasa yang berlainan. Walaupun begitu, Cortez bernasib baik kerana setelah menewaskan tentera puak Tabasco, penghulunya menganugerahkan 20 hamba abdi wanita termasuk seorang gadis yang fasih dalam kedua bahasa Náhuatl (bahasa kaum Aztek) dan Maya. Gadis yang cerdik ini yang bernama La Malinche telah dibaptiskan dan diberi nama Sepanyol, Doña Marina. Ini telah menambahkan kuasa Cortez kerana kini dia mempunyai dua penterjemah dan boleh berinteraksi dengan puak Maya dan Aztek.